| **Pinus ponderosa** |
| --- |
| Ramiojo vandenyno geltonosios pušies (Pinus ponderosa subsp. critchfieldiana) porūšio medis San Bernardino kalnuose, pietų Kalifornija |
| Pinus ponderosaMažiausia rizika, nėra saugoma. Šios rūšies populiacija yra pakankamai didelė ir plačiai paplitusi |
| Mokslinė klasifikacija |
| 

|  |  |
| --- | --- |
| Karalystė: | Augalai  *( Plantae)* |
| Skyrius: | Pušūnai  *( Pinophyta)* |
| Klasė: | Pušainiai  *( Pinopsida)* |
| Šeima: | Pušiniai  *( Pinaceae)* |
| Gentis: | Pušis  *( Pinus)* |
| Rūšis: | Geltonoji pušis  *( Pinus ponderosa)* |

 |
| Mokslinis pavadinimas |
| ***Pinus ponderosa***Douglas ex C.Lawson, 1836 |
| Geltonosios pušies penkių porūšių natūralaus paplitimo geografija Šiaurės Amerikos žemyno vidurio vakaruose |

**Geltonoji pušis** (*Pinus ponderosa*) – pušinių (*Pinaceae*) šeimos, pušų (*Pinus*) gentyje stambiausia visžalių spygliuočių medžių rūšis.

Uolinių kalnų geltonosios pušies (*Pinus ponderosa* subsp. *scopulorum*) spygliai ir nesubrendę kankorėžiai
Arizonos geltonosios pušies (*Pinus ponderosa* subsp. *brachyptera*) subrendęs ir sėklites išbarstęs kankorėžis
Kaskadijos geltonosios pušies (*Pinus ponderosa* subsp. *ponderosa*) augančios Aidaho valstijoje kamieno žievės pavyzdys

Paplitimas
----------

Paplitusi Šiaurės Amerikos žemyno vidurio vakaruose: arealas šiaurėje siekia Britų Kolumbiją, pietuose – Sonorą, rytuose – Šiaurės Dakotą, Teksasą. Tai komerciškai svarbiausia vakarų JAV pušis. Dėl kirtimų išnaikinti dideli augimviečių plotai.

Lietuvoje pradėta auginti nuo XX amžiaus pradžios.

Apibūdinimas
------------

Geltonoji pušis, konkrečiau Ramiojo vandenyno geltonosios pušies (*Pinus ponderosa* subsp. *critchfieldiana*) porūšis, yra aukščiausi pušų (*Pinus*) gentyje medžiai, kuriems prilygsta tik saldžioji pušis, bet pagal masyvūmą antri po saldžiosios pušies.

### Matmenys

Vidutinis aukštis nuo 18 m iki 39 m, aukštesnių kartais iki 72 m – priklausomai nuo porūšio ir augimo sąlygų. Grupė žmonių matuojančių aukščiausius medžius, vakarų Oregone 2011 spalio 13 dieną įkopė ir su liniuote išmatavo Ramiojo vandenyno geltonąją pušį (*Pinus ponderosa* subsp. *critchfieldiana*), jos aukštis siekė **81,77 m**.

Kamienas iki 80-120 cm, labai stambių iki 250 cm, rekordiniai iki **280 cm** skersmens. Kaip ir aukštis, taip ir kamieno skersmuo priklauso nuo augymo sąlygų ir porūšio. Augančios Kalifornijoje ir žinomos kaip *„Mokelumne Giant"* vardu, kamieno skersmuo 265 cm. Visi didžiausio kamieno skersmens medžiai yra Ramiojo vandenyno geltonosios pušies (*Pinus ponderosa* subsp. *critchfieldiana*) porūšio, augančio švelniame klimate.

Stambiausias pagal tūrį yra Ramiojo vandenyno geltonosios pušies (*Pinus ponderosa* subsp. *critchfieldiana*) porūšio medis pastebėtas 2014 metais Kalifornijos Eldorado valstybiniame miške (*Eldorado National Forest*) – jis yra **152.9 m³ tūrio**.

### Kiti morfologiniai požymiai

Šių medžių kamienas status, laja plačiai kūgiška ar apskrita. Žievė rausvai ruda giliai sueižėjusi netaisyklingomis stačiakampėmis plokštelėmis. Spygliai 7-25 cm ilgio, 1,2-2 mm storio, susitelkę po 2-5. Vyriški kankorėžiai 1,5-3,5 cm ilgio, elipsiškai cilindriški. Moteriški Kankorėžiai kiaušiniški, rausvai rudi, 5-15 cm ilgio. Sėklos 4-9 mm ilgio, su 1,5-2,5 cm ilgio skristuku.

### Amžius

Suskaičiavus kamieno skersinio pjūvio rieves, nustatytas Uolinių kalnų geltonosios pušies (*Pinus ponderosa* subsp. *scopulorum*) porūšio seniausias amžius – **1047 metai**.

### Porūšiai

Išskiriami **5** geltonosios pušies porūšiai:

* **Ramiojo vandenyno geltonoji pušis *Pinus ponderosa* subsp. *critchfieldiana* Robert Z. Callaham subsp. novo**.

Kartais užrašoma *Pinus ponderosa subsp. benthamiana* sinonimu. Tai aukščiausias ir stambias šios pušies porūšis su rekordinių matmenų medžiais. Jos savaime paplitęs palei JAV pagrindinės dalies Ramiojo vandenyno pakrantę nuo pietinės Kalifornijos iki šiaurės vakarinės Vašingtono valstijos dalies. Jų paplitimo Kalifornijos dalyje vyrauja mediteraninis klimatas – sausos ir karštos vasaros bei švelnios, drėgnios žiemos su kalnuose gausiu sniegu.

* **Kaskadijos geltonoji pušis *Pinus ponderosa* subsp. *ponderosa* Douglas ex C. Lawson**.

Paplitę šiaurinėje arealo dalyje, tai – pietrytinė Britų Kolumbija, vidurio ir vakarų Oregonas, Vidurio ir vakarų Vašingtono valstija, šiaurinis Aidahas, vakarų Montana bei siaura arealo dalis šiaurės rytų Kalifornijoje. Čia reljefas kalnuotas. Vasaros gana vėsios bei pakankamai iškrenta kritulių, išskyrus centrinį Oregoną, kur jos labai sausringos ir karštos. Žiemos čia labai šaltos ir sniegingos.

* **Uolinių kalnų geltonoji pušis *Pinus ponderosa* subsp. *scopulorum* (Engelm. in S. Watson) E. Murray**

Auga šiaurinėje Uolinių kalnų dalyje. Tai vidurio Juta, šiaurės vakarų Koloradas, Vajomingas, pietryčių Nevada. Vasaros čia šiltos ir palyginamai sausos. Žiemos labai šaltos bei ganėtinai sausos.

* **Nebraskos geltonoji pušis *Pinus ponderosa* subsp. *readiana* Robert Z. Callaham subsp. novo**

Paplitusi Nebraskos šiaurės vakaruose, nedidelėje pietryčių Vajomingo dalyje palei Nebraskos valstijos ribą, pietinėje pietų Dakotoje, nedidelėje šiaurės rytų Kolorado dalyje. Šiame regione karštos, sausos ir labai vėjuotos vasaros bei šaltos arba labai šaltos žiemos.

* **Arizonos geltonoji pušis *Pinus ponderosa* subsp. *brachyptera* (Engelm. in Wislizenus) Callaham, comb. nov.**

Savaime paplitę į pietus ir pietvakarius nuo Uolinių kalnų grandinės. Pagrindinis arealas – Arizona, išskyrus jos pietvakarius, Naujoji Meksika, išskyrus jos dalį rytų bei dalį pietvakarių, vakarų Teksasas, pietryčių Nevada. Taip pat pietinė Juta ir pietinis Koloradas, kur pereinamoji zona su Uolinių kalnų geltonąja pušimi (*Pinus ponderosa* subsp. *scopulorum*). Porūšis auga Gilos tyrlaukiuose (*Gila Wilderness*), kur išlikusi pasaulyje bene mažiausiai žmogaus paliesta natūrali gamta. Šiame regione dominuoja pusdykumės. Čia žiemos įprastai švelnios, nors retai pasitaiko, bet yra užfiksuoti rekordiniai speigai iki -40° -50° laipsnių šalčio. Vasaros paprastai karštos ir sausos.

#### Arizoninė pušis (*Pinus arizonica*)

Kartais geltonajai pušiai taip pat priskiriama labai artima arizoninė pušis (*Pinus arizonica*), auganti šiaurės Meksikoje, kurios natūralaus paplitimos arealas šiek tiek į pietus nuo arizonos geltonosios pušies (*Pinus ponderosa* subsp. *brachyptera*) porūšio.

Sinonimai
---------

1. *Pinus beardsleyi* A.Murray bis
2. *Pinus benthamiana* Hartw.
3. *Pinus craigiana* A.Murray bis
4. *Pinus engelmannii* Torr.
5. *Pinus jeffreyi* var. *ambigua* Lemmon
6. *Pinus jeffreyi* var. *nigricans* Lemmon
7. *Pinus nootkatensis* Manetti ex Gordon
8. *Pinus parryana* Gordon
9. *Pinus ponderosa* var. *benthamiana* (Hartw.) Vasey
10. *Pinus ponderosa* subsp. *benthamiana* (Hartw.) Silba
11. *Pinus ponderosa* f. *crispata* Schwer.
12. *Pinus ponderosa* var. *nana* Beissn.
13. *Pinus ponderosa* var. *nigricans* (Lemmon) Lemmon
14. *Pinus ponderosa* var. *parryana* (Gordon) Rob.
15. *Pinus ponderosa* var. *pendula* Hook.f. ex H.W.Sarg.
16. *Pinus ponderosa* f. *pendula* (Hook.f. ex H.W.Sarg.) Rehder
17. *Pinus ponderosa* var. *ponderosa*
18. *Pinus ponderosa* subsp. *washoensis* (H.Mason & Stockw.) A.E.Murray
19. *Pinus ponderosa* var. *washoensis* (H.Mason & Stockw.) J.R.Haller & Vivrette
20. *Pinus resinosa* Torr.
21. *Pinus sinclairiana* Carrière
22. *Pinus washoensis* H.Mason & Stockw.

Šaltiniai
---------

1. ↑   Pinus ponderosa
2. ↑   Arizona Mountains forests

Nuorodos
--------

|  |  |
| --- | --- |
|  | **Vikiteka: Geltonoji pušis** – vaizdinė ir garsinė medžiaga  |

* theplantlist.org / *Pinus ponderosa* Douglas ex C.Lawson Archyvuota kopija 2019-11-11 iš Wayback Machine projekto.
* fs.fed.us / Pinus ponderosa: A Taxonomic Review With Five Subspecies in the United States, Robert Z. Callaham. Published: September 2013
* fs.fed.us / *Pinus ponderosa* var. *ponderosa*
* fs.fed.us / *Pinus ponderosa* var. *scopulorum*
* fs.fed.us / *Pinus ponderosa var. arizonica* Archyvuota kopija 2014-01-30 iš Wayback Machine projekto.
* plants.usda.gov / Pinus ponderosa Archyvuota kopija 2017-07-15 iš Wayback Machine projekto. | Pinus ponderosa, Contributed by: USDA NRCS National Plants Data Center
* conifers.org / Pinus ponderosa
* efloras.org / Pinus ponderosa
* calphotos.berkeley.edu / Pinus ponderosa
* landmarktrees.net / Spring 2011 Latest Tree News – New AFA national champion ponderosa pine is located in El Dorado National Forest, Published: May 05, 2011.

* Arizonos geltonoji pušis (Pinus ponderosa subsp. brachyptera) auganti Braiso kanjono nacionaliniame parke, pietų Jutoje.Arizonos geltonoji pušis (*Pinus ponderosa* subsp. *brachyptera*) auganti Braiso kanjono nacionaliniame parke, pietų Jutoje.
* Ramiojo vandenyno geltonųjų pušų (Pinus ponderosa subsp. critchfieldiana) giraitė Josemičio NP, rytų Kalifornija.Ramiojo vandenyno geltonųjų pušų (*Pinus ponderosa* subsp. *critchfieldiana*) giraitė Josemičio NP, rytų Kalifornija.
* Kaskadijos geltonoji pušis (Pinus ponderosa subsp. ponderosa) auganti Venačio valstybiniame miške (Wenatchee National Forest), Vašingtono valstijaKaskadijos geltonoji pušis (*Pinus ponderosa* subsp. *ponderosa*) auganti Venačio valstybiniame miške (*Wenatchee National Forest*), Vašingtono valstija
* Uolinių kalnų geltonųjų pušų (Pinus ponderosa subsp. scopulorum) giraitė prie Velnio bokšto, šiaurės rytų Vajominge.Uolinių kalnų geltonųjų pušų (*Pinus ponderosa* subsp. *scopulorum*) giraitė prie Velnio bokšto, šiaurės rytų Vajominge.

|  |  |  |  |
| --- | --- | --- | --- |
| 

| Ž • A • RDendrologija |
| --- |
|  |
| 
Botanika · Augalija · Flora · Augalai · Sumedėjęs augalas · Liana · Puskrūmis · Krūmokšnis · Krūmas · Krūmedis · Medis · Vaismedis · Kultivaras · Lapuočiai · Spygliuočiai · Vienanamis augalas · Dvinamis augalas
Iliustruotas Lietuvos augalų genčių vardynas · Lietuvos vietinės medžių ir krūmų rūšys · Lietuvos išskirtiniai medžiai · Lietuvos svetimžemė dendroflora · Pasaulio išskirtiniai medžiai 
Miškas · Miško skliautas · Pomiškis · Lietuvos miškai · Pasaulio miškai (šalys pagal miškų plotą) · Miškų nykimas (neteisėtas miško kirtimas)
Miškininkystė (ekologinė miškininkystė) · Miško atkūrimas · Įveisimas · Miškų ūkis · Miškų urėdija · Girininkija · Eiguva · Lietuvos miškų institutas |

 |